钦定古今图书集成/明伦汇编/氏族典/第530卷 > 郭廷谓
## 钦定古今图书集成/明伦汇编/氏族典/第530卷 > 郭廷谓

按《宋史郭廷谓传》：“廷谓字信臣，徐州彭城人。父全义，
仕南唐为濠州观察使。廷谓幼好学，工书，善骑射，补
殿前承旨，改濠州中军使，擢庄宅使、濠州监军。周师
为浮梁涡口，廷谓轻櫂衔枚扺其桥，麾兵断笮，悉焚
之，周师大衄，以功授武殿使。周师复至，援兵不至，廷
谓南望大恸而降于周，拜亳州防御使，以其弟本州”
马步都校廷赞为和州刺史。宋初，从征上党，再知亳
州。乾德二年代还，改绛州防御使。两川平，廷谓为静
江军节度观察留后。开宝五年卒，年五十四。廷谓兄
廷谕，仕南唐为太子洗马致仕，宋初至秘书监。廷谕
子延泽。